《送滕彦道除太府寺簿归吴门需次》
宋代·李洪

论交先友接枢廷，末路为寮喜典刑。
桃李春风同扈跸，衡茅夜典并寒厅。
暂从簿领陪卿月，行握兰荃应列星。
临别遥思五湖乐，望中林屋已青青。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。